b'\n_START_ARTICLE_\nElisa Simonen\n_START_PARAGRAPH_\nElisa Simonen (s. 30. huhtikuuta 1981 Helsinki) on entinen suomalainen maajoukkuetason pelaaja sek\xc3\xa4 jalkapallossa ett\xc3\xa4 salibandyss\xc3\xa4._NEWLINE_Simosen jalkapalloura alkoi Puistolan Urheilijoissa, jossa h\xc3\xa4n pelasi vuoteen 1999 asti. Kaudeksi 2000 h\xc3\xa4n siirtyi Malmin Palloseuraan. Simonen voitti MPS:n riveiss\xc3\xa4 liigamestaruuden ja Suomen cupin kaudella 2003. Maajoukkueessa Simonen pelasi yhteens\xc3\xa4 32 ottelua._NEWLINE_Salibandyss\xc3\xa4 Simonen edusti koko 11 kautta kest\xc3\xa4neen liigauransa ajan Tapanilan Er\xc3\xa4\xc3\xa4. H\xc3\xa4n pelasi uransa aikana 151 ottelua runkosarjassa ja 59 ottelua pudotuspeleiss\xc3\xa4. Simonen voitti Er\xc3\xa4ss\xc3\xa4 kaikkiaan kolme mestaruutta, nelj\xc3\xa4 hopeaa ja yhden pronssin. Maajoukkueessa Simonen pelasi 48 maaottelua tehoin 12+20. H\xc3\xa4n oli mukana Suomen joukkueessa voittamassa maailmanmestaruutta vuosina 1999 ja 2001.'